REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/239-15

25. maj 2015. godine

B e o g r a d

Z A P I S N I K

113. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 25. MAJA 2015. GODINE

 Sednica je počela u 9,30 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Veroljub Arsić, Branka Janković, Dragan Nikolić, Svetislav Vukmirica, Dragan Polovina, Tanja Tomašević Damnjanović, Žarko Mićin, prof. dr Janko Veselinović, Petar Petrović, Balint Pastor, Vesna Besarović i Gordana Čomić.

 Sednici nisu prisustvovali članovi Odbora: Biljana Pantić Pilja, Žarko Obradović, Neđo Jovanović, Mirko Čikiriz, kao ni njihovi zamenici.

 Sednici su prisustvovali: Dragan Stevanović, državni sekretar i Jovan Petrović, rukovodilac Grupe u Ministarstvu privrede.

 Pre odlučivanja o tačkama dnevnog reda, za reč se javio član Odbora prof. dr Janko Veselinović, sa zahtevom za dopunu dnevnog reda koja se tiče ponavljanja postupka predlaganja kandidata za Poverenika za zaštitu ravnopravnosti.

 Predsednik Odbora je stavio na glasanje predlog člana Odbora prof. dr Janka Veselinovića.

 Odbor je većinom glasova (sa dva glasa za, 10 protiv, od ukupno 12 članova Odbora) odlučio da ne prihvati predlog člana Odbora prof. dr Janka Veselinovića.

Prof. dr Janko Veselinović je nakon donete odluke o neprihvatanju predloga za dopunu dnevnog reda obavestio predsednika Odbora da podnosi ostavku na mesto zamenika predsednika Odbora.

 Na predlog predsednika Odbora, većinom glasova (sa 9 glasova za, dva protiv, jedan nije glasao, od ukupno 12 članova Odbora ) je usvojen sledeći

D n e v n i r e d:

 - Usvajanje zapisnika 112. sednice Odbora;

 1. Razmatranje Predloga zakona o izmenama i dopunama Zakona o privatizaciji, koji je podnela Vlada;

 2. Razmatranje Predloga zakona o izmenama i dopunama Zakona o standardizaciji, koji je podnela Vlada.

 Pre početka odlučivanja o tačkama dnevnog reda, Odbor je većinom glasova usvojio zapisnik 112. sednice Odbora (sa 10 glasova za, dva nisu glasala, od ukupno 12 članova Odbora).

 Prva tačka dnevnog reda. Razmatranje Predloga zakona o izmenama i dopunama Zakona o privatizaciji, koji je podnela Vlada.

 Odbor je razmotrio Predlog zakona o izmenama i dopunama Zakona o privatizaciji, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 11 glasova za, jednim protiv, jednim uzdržanim, od ukupno 13 članova Odbora ).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o izmenama i dopunama Zakona o standardizaciji, koji je podnela Vlada.

 Odbor je razmotrio Predlog zakona o izmenama i dopunama Zakona o standardizaciji, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 12 glasova za, jednim uzdržanim, od ukupno 13 članova Odbora ).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,40 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović